TIDLOR ผุด “ประกันติดล้อชั้น 1 ผ่อน 0% ไม่ใช้บัตรเครดิต” หนุนลูกค้าเข้าถึงความคุ้มครอง
TIDLOR ผุดแคมเปญ “ประกันติดล้อชั้น 1 ผ่อน 0% 10 เดือน ไม่ต้องใช้บัตรเครดิต” หวังช่วยแบ่งเบาภาระให้ลูกค้าสามารถเข้าถึงความคุ้มครองด้านประกันภัยรถยนต์ได้ง่ายขึ้น
1 พ.ย. 2564

บริษัท เงินติดล้อ จำกัด (มหาชน) หรือ TIDLOR ได้ปล่อยหนังโฆษณาชุด “ประกันติดล้อ ชั้น 1 0% 10 เดือน ไม่ต้องใช้บัตรเครดิต” ซึ่งนำเสนอเรื่องราวของพ่อค้าแม่ขายที่มีความต้องการทำประกันภัยรถยนต์ โดยพนักงานเงินติดล้อได้นำเสนอทางเลือกประกันรถยนต์ชั้น 1 ผ่อน 0% 10 เดือน ไม่ต้องใช้บัตรเครดิต ให้กับลูกค้า พร้อมทางเลือกมากมายจากบริษัทประกันภัยชั้นนำมากกว่า 16 บริษัท เพื่อช่วยแบ่งเบาภาระให้ลูกค้า กำกับโดย ต่อ ธนญชัย ศรศรีวิชัย ผู้กำกับภาพยนตร์โฆษณามือหนึ่ง ที่หยิบยกเรื่องราวมาเล่าในสไตล์ตลก ตรงไปตรงมา ในแบบฉบับเงินติดล้อ
ทั้งนี้ นางอาฑิตยา พูนวัตถุ ผู้บริหารระดับสูง ฝ่ายนายหน้าประกันภัย TIDLOR กล่าวว่า เงินติดล้อมีเจตนาช่วยแบ่งเบาภาระให้ลูกค้าสามารถเข้าถึงความคุ้มครองด้านประกันภัยรถยนต์ได้ง่ายขึ้น เพื่อบรรเทาความเสียหายที่อาจเกิดขึ้นจากอุบัติเหตุบนท้องถนน หลังจากภาครัฐมีมาตรการคลายล็อกดาวน์และเปิดประเทศ ซึ่งอาจส่งผลให้ประชาชนมีความจำเป็นต้องใช้รถยนต์ในการสัญจรและมีความเสี่ยงจากการเกิดอุบัติเหตุเพิ่มขึ้น
สำหรับผู้ที่กำลังมองหาประกันภัยรถยนต์ติดต่อสอบถามรายละเอียดเพิ่มเติมได้ที่เงินติดล้อทุกสาขาทั่วประเทศ ไลน์ @TIDLOR  เฟซบุ๊กแฟนเพจเงินติดล้อ หรือ call center หมายเลขโทรศัพท์ 088-088-0880 ตลอด 24 ชม. ติดตามข้อมูลเงินติดล้อได้ที่ www.tidlor.com
 